钦定古今图书集成/明伦汇编/闺媛典/第218卷 > 龙锡妻葛氏
## 钦定古今图书集成/明伦汇编/闺媛典/第218卷 > 龙锡妻葛氏

按《长沙府志》：“葛氏，湘乡人，孝廉龙锡妻。锡举于乡，未
仕，早没，遗孤七人，其三庶出。葛氏拊循皆若己子，而
性严毅，诸子非衣冠不敢见，坐起饮食，皆有成法。稍
违其训，必正色斥责。课读书，常鸡鸣而起，夜分乃就
寝，诸子无敢先后，族中称为‘葛提学，莫不敬惮焉。长
子应河领乡荐，馀俱诸生，贡入太学，子孙以诗书世’”
其家。